Diari Oficial de la Generalitat Valenciana


Sumari del DOGV 5487, del 11-04-2007 (2007/4090)

ORDE de 7 de març de 2007, de la Conselleria de Cultura, Educació i Esport, per la qual es modifica l'autorització, en el nivell d'Educació Infantil, i la denominació específica al centre docent privat La Devesa de Xàtiva (València).
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5487

Data del DOGV
:   11-04-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/4090


Data del document
:   07-03-2007

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Xàtiva
    * centre d'ensenyament
    * educació preescolar
    * ensenyament privat

L'expedient ha sigut iniciat a instància del representant de la titularitat del centre docent privat La Devesa, número de codi 66625313, situat al carrer Argenteria, núm.109, de Xàtiva (València). En el dit expedient se sol·licita la modificació de la denominació específica per la d'Infantil Trisol i la modificació de l'autorització en el nivell d'Educació Infantil, primer cicle, ampliant 3 unitats més.  
Per Orde de la Conselleria de Cultura, Educació i Esport de 22 d'abril de 2005 (DOGV de 27.06.2005), el centre va ser autoritzat per a impartir l'Educació Infantil, primer cicle, amb 3 unitats i 53 llocs escolars, 1 unitat per a xiquets d'1 a 2 anys i 2 unitats per a xiquets de 2 a 3 anys.  
Per Orde de la Conselleria de Cultura, Educació i Esport de 10 de maig de 2006 (DOGV de 04.07.2006), al centre se li modifica l'autorització per a impartir l'Educació Infantil, primer cicle, amb 3 unitats i 46 llocs escolars, 2 unitats per a xiquets d'1 a 2 anys i 1 unitat per a xiquets de 2 a 3 anys.  
Segons informe de 29 de març de 2006, del Servici de Projectes i Construccions Educatives d'esta Conselleria s'utilitzen les mateixes instal·lacions que ja van ser objecte d'informe favorable el 10 de juny de 2004, aprovades per Resolució de la Direcció General d'Ensenyament de 29 de juny de 2004, i que complixen els requisits exigits per a la configuració ara sol·licitada.  
L'expedient ha sigut tramitat per la Direcció Territorial de Cultura, Educació i Esport de València i inclou informes favorables de la Unitat Tècnica de Construccions i de la Inspecció d'Educació, quant a la relació de professorat i titulacions respectives per a cinc unitats de primer cicle d'Educació Infantil. Conté, així mateix, el compromís de completar la relació del professorat amb un nou professor quan es pose en funcionament la sexta unitat de primer cicle d'Educació Infantil, de conformitat amb la legislació aplicable.  
En l'expedient consta l'informe favorable del Registre de Centres Docents de la Comunitat Valenciana sobre el canvi de denominació específica, per quant no poden existir centres en la mateixa localitat amb la mateixa denominació o denominació que puga induir a l'error. D'acord amb l'article 4 del Reial Decret 332/1992, el centre queda inscrit en el Registre de Centres Docents de la Comunitat Valenciana amb la seua denominació genèrica i la seua nova denominació específica.  
Vistos la Llei Orgànica 8/1985, de 3 de juliol (LODE, BOE de 04.07.85), reguladora del Dret a l'Educació; la Llei Orgànica 2/2006, de 3 de maig (LOE, BOE de 04.05.06), d'Educació; el Reial Decret 1004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle; el Decret 115/1990, de 9 de juliol (DOGV de 24.07.90), del Consell de la Generalitat, pel qual es crea el Registre de Centres Docents de la Comunitat Valenciana; i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyances de règim general no universitàries.  
Fent ús de les atribucions conferides per l'article 35 de la Llei 5/1983, de 30 de desembre, de Govern Valencià,  
ORDENE  
Únic  
Autoritzar la modificació en el nivell d'Educació Infantil, primer cicle, al centre que a continuació s'indica, en els termes que s'especifiquen, de conformitat amb la normativa vigent.  
Denominació genèrica del centre: Centre d'Educació Infantil  
Antiga denominació específica: La Devesa  
Nova denominació específica: Infantil Trisol  
Titular: Trisol, Cooperativa Valenciana  
Domicili: c/ Argenteria, núm.109  
Localitat: Xàtiva (46353)  
Província: València  
Codi: 01177161  
Modificació que s'autoritza:  
S'amplia en 3 unitats les que ja tenia autoritzades de primer cicle d'Educació Infantil, de manera que el centre queda configurat, en la seua totalitat, amb la composició següent:  
6 unitats d'Educació Infantil, primer cicle, amb 99 llocs escolars, distribuïdes així:  
- 3 unitats per a xiquets d'1 a 2 anys, amb 39 llocs escolars.  
- 3 unitats per a xiquets de 2 a 3 anys, amb 60 llocs escolars.  
DISPOSICIÓNS ADDICIONALS  
Primera  
El centre haurà de completar la relació del professorat i les titulacions corresponents, davant de la Direcció Territorial de Cultura, Educació i Esport de València, a fi de la seua aprovació abans de l'inici de les activitats educatives.  
Segona  
La present orde donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes el dia que es publique al Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2007/2008.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, contra el present acte, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació, segons corresponga.  
València, 7 de març de 2007  
El conseller de Cultura, Educació i Esport  
ALEJANDRO FONT DE MORA TURÓN